SPRÁVA ZO ZAHRANIČNEJ PRACOVNEJ CESTY     5/2019 

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 7.1.2019 (07:30) - 11.1.2019 (23:59); 14.1.2019 (00:01)– 18.1.2019 (23:59); 21.1. 2019 (00:01) – 24.1.2019 (23:59); 28.1.2019 (00:01) – 31.1.2019 (23:59) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci január 2019 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2019. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Na začiatku mesiaca január som sa venovala najmä organizácií stretnutí pre delegáciu z mestskej časti Petržalka za účelom zapojenia sa do projektov v rámci Smart Cities. Pre delegáciu som zorganizovala štyri stretnutia so zástupcami mesta Praha, Franfkurt, Stavanger regiónu a Európskej komisie. Okrem prípravy stretnutí som sa tiež zúčastnila konferencie Connected Smart Cities, na ktorej som mala možnosť získať prehľad o fungovaní OASC platformy, inovatívnych zelených a technologických riešení v mestách a možností spolupráce aj pre slovenského mestá so zahraničnými partnermi. 
V druhej polovici som sa venovala V4 Tréningu pre projektových manažérov a novým nápadom na zatraktívnenie programu tréningu. Obsah programu sme diskutovali aj na V4 raňajkách s kolegami z V4 kancelárií.  
Taktiež som sa venovala aj príprave pozvánky a programu podujatia k 5.výročiu založenia kancelárie SLORD v Bruseli. Podujatie poskytne výbornú príležitosť na prezentáciu slovenskej vedy a výskumu. Pre účely podujatia som komunikovala s rečníkom M. Šuvadom, vybavovala všetky administratívne záležitosti. Rovnako som navrhla a spracovala pozvánku a digitálny vizuál.  
Gro mojej práce spočívalo v sledovaniu mojich tém v rámci Horizontu 2020, ako aj detailnému sledovaniu príprav nadchádzajúceho rámcového programu Horizon Europe. Zúčastnila som sa na programových výborov či podujatiach, ktoré súvisia s mojou agendou za účelom výmeny informácií a aktualít pri príprave Horizon Europe či posilnenia spolupráce. Okrem iného som konzultovala možnosti zapojenia sa do H2020 pre slovenské subjekty, vyhľadávala možnosti zapojenia i medzinárodných partnerstiev. Stretla som sa taktiež so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. Taktiež som sa zúčastnila tradičného stretnutia V4 styčných kancelárii vo forme raňajok, kde sme prebrali najmä spätnú väzbu z V4 Tréningu pre projektových manažérov. Podrobný záznam zo všetkých stretnutí a podujatí je uvedený v časti 3, resp. 4 tejto správy. 
Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci január som posielala informácie o medzinárodných konferenciách a podujatiach, ktoré by napomohli slovenským subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. 
Organizovala som stretnutia pre delegáciu z mestskej časti Petržalka, ktorá má záujem si podať projekt v rámci H2020. Pre delegáciu som zorganizovala štyri hlavné stretnutia, ktoré sa konali v Bruseli v dňoch 16.-18.1.2019. Delegácia mala možnosť stretnúť a diskutovať so zástupcami mesta Praha, Frankfurt, nórskeho Stavanger regiónu a tiež Európskou komisiou, DG ENER a projektovým officerom zodpovedným za výzvu Smart Cities. Okrem výmeny kontaktov a prebratia možnej projektovej spolupráce mala delegácia možnosť predstaviť svoje aktivity a tiež nové technologické riešenia, ktoré by mali byť zavádzané a ktoré by mali z Petržalky urobiť inteligentnú mestskú časť Bratislavy. Následne som ďalej v kontakte s delegáciou, ako aj potenciálnymi partnermi za účelom prípravy úspešného projektového návrhu.   
Taktiež som viedla konzultácie so záujemcami o účasť v H2020. 
V rámci lepšej spolupráce s ostatnými kanceláriami v rámci V4 sme sa stretli na neformálnom tradičnom stretnutí o forme raňajok, kde sme diskutovali najmä prípravu V4 tréningu pre projektových manažérov, ktorý sa bude konať v marci 2019. 
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac január je uvedený v časti 4 tejto správy.  
IGLO Pracovná skupina pre Zdravie
Dňa 15.1.2019 sa uskutočnila v priestoroch Neth-ER, IGLO pracovná skupina pre zdravie. Hlavnými bodmi zasadnutia boli prezentácie IMI2 a EFPIA. Catherine Brett z IMI sa venovala predstavení IMI, ako dokážu IMI využívať výskumníci a čo to pre nich prináša, ako sa možno zapojiť a aké výzvy očakávať v budúcnosti. IMI je Európske verejno-súkromné partnerstvo v oblasti zdravia, ktoré operuje s rozpočtom 5mld, € na obdobie 2008-2020, pričom polovicu rozpočtu pokrýva EK a druhú polovicu pokrýva EFPIA. Cieľmi IMI je zlepšiť proces vyvíjania nových liečiv; vyvíjať biologické markery na diagnostiku ohorení a hodnotenie liečby; zrýchlenie vývoja liečiv; zvýšenie miery úspešnosti klinických testov a vývoj nových terapií a znižovanie miery zlyhania v klinických testov. Aby, mohla IMI splniť tieto ciele, vytvára ekosystém pre inovatívnu spoluprácu. IMI má na zapojenie rovnaké podmienky, ako na zapojenie sa do H2020. Tipy pre potenciálnych aplikantov: začať pripravovať projekt v dostatočnom predstihu; poriadne pochopenie výzvy, získanie všetkých dostupných informácií a samozrejme zrozumiteľné napísanie projektu, Najbližšia výzva sa otvorí dňa 22.1.2019 s témou obezity. Ide o konkrétne IMI výzvu 17. ďalšie výzvy sa očakávajú v neurodegeneratívnych ochoreniach, imunológií, kontrole infekcie či onkológie a digitálneho zdravia.
Druhým bodom programu zasadnutia bola prezentácia EFPIA – European Federation of Pharmaceutical INdustries and Associations. EFPIA poskytuje inovatívne produkty a služby na prevenciu a diagnostiku (nástroje, dáta, platformy, technológie). Druhým bodom sú učenlivé zdravotné systémy na lepšiu predikciu potrieb systémov zdravotnej starostlivosti a ohodnotenie hodnoty intervencie zdravotnej starostlivosti. Tretím produktom je cesta pacientov a teda dátova infraštruktúra, analytické a vizuálne modely na optimalizáciu cesty od prevencie k diagnostike až k vyliečeniu. Stakeholderi zapojení do EFPIA sú z výskumnej komunity, regulatornej komunity a taktiež z komunity užívateľov.
Connected Smart Cities Conference 2019 
Konferencia Connected Smart Cities 2019 spojila mestá, tvorcov politík, výskumníkov a podniky s popredným svetom spoločenského vývoja technológií, trhov a politiky v 21. storočí. Hlavnou témou konferencie boli inteligentné mestá a technológie 21. storočia, ktoré robia z miest inteligentné a inovatívne mestá, ktoré výrazne zlepšujú a uľahčujú bežný život ich občanov. 
Podujatie bolo celkovo rozdelené do štyroch hlavných častí: Tech, Budúcnosť, Zelené opatrenia a Fondy. Počas tematických workshopov sme mali možnosť diskutovať o tom, ako otvorené a minimálne mechanizmy interoperability podporujú mestá a podniky tak, aby vytvorili otvorený a globálny inteligentný mestský trh pre údaje a služby založené na potrebách miest.
Začiatok podujatia patril úvodnému plenárnemu panelu, na ktorom sa diskutovali úspechy a ciele dosiahnuté v rámci platformy OASC – globálnej siete inteligentných miest. OASC slúži, ako platforma resp. sieť národných sietí, ktoré majú tak v téme inteligentných miest silnejší hlas a vedia si presadiť opatrenia založené na potrebách jednotlivých miest. OASC je založený na štandardoch a konsenzu špecifikácií. Zatiaľ je v platforme zastúpených 124 miest z celkovo 25 krajín. Diskutujúci v prvom paneli sa zhodli na tom, že mestá potrebujú silnú podporu pre uskutočnenie digitálnej tranzície v nasledujúcom rozpočtovom období. V rámci OASC funguje mechanizmus minimálnej interoperability – tzv. OACS Minimal Interoperability Mechanisms (MIMs), ktorý slúži na manažment informácií v kontexte inteligentných miest, poskytovanie modelov spoločných dát a tiež manažment zmeny ekosystému (Ecosystem Transaction Management). Následne jednotliví účastníci panelu predstavili úspechy, ktoré sa podarili niektorým mestám pôsobiacim v OASC.
Druhá časť podujatia sa venovala workshopom. Workshopy, ktorých som sa zúčastnila sa venovali téme inteligentnej prepojenej mobility a nordickej urbánnej mobilite v roku 2050. V rámci workshopu opäť boli prezentované niektoré príklady dobrej praxe. Jedným z príkladov bolo opäť Fínsko, ktoré prezentovalo svoju mestskú aplikáciu WHIM, cez ktorú vedia obyvatelia využívať taxi služby, zdieľania bicyklov či áut. Všetko si vedia regulovať v rámci jednej aplikácie a zároveň jednotlivé služby prepájať. Ďalšími príkladmi takýchto mestských aplikácií sú napríklad Pikaway alebo MyCicero, ktorá funguje v Miláne. Mestá prispôsobujú služby aplikácie potrebám obyvateľov.
Podujatie sa po workshopoch končilo záverečným plenárnym zasadnutím, na ktorom rečníci zhodnotili súčasný stav vývoja inteligentných miest z rôznych perspektív. Inteligentné mestá nie sú len o prepojenej doprave, inovatívnom verejnom obstarávaní, či inteligentnom využívaní zelených miest v mestách. Rovnako aj mestá musia ísť s dobou a musia sa pripraviť na nástup umelej inteligencie, machine learning, internet vecí (IoT) a využívania veľkých dát. Rovnako budú mať možnosť v budúcnosti využívať služby dronov, ako je tomu napríklad už teraz v Rwanda, kde využívajú drony na prepravu transfúzií, nakoľko v krajine nie je veľa nemocníc a reálna doprava by trvala oveľa dlhšie. Je potrebné, aby mestá sledovali trendy a pripravovali sa na tieto novinky a v úprave legislatívy a nových opatrení. V neposlednom rade je potrebné zodpovedať otázku bezpečnosti, keďže všetky tieto nové opatrenia prinášajú so sebou bezpečnostné riziká. 
Práve preto, je aj pre jednotlivé mestá byť súčasťou OACS platformy, v rámci ktorej mestá spolupracujú, vymieňajú si informácie a dobré príklady praxe a tiež údaje a dáta.
CLORA – Horizon Europe klaster 1 – Zdravie 

Na začiatku podujatia Sylvian Giraud z DG Santé z Európskej komisii predstavil hlavné vízie EÚ v oblasti zdravia a ciele, ktoré chcú dosiahnuť aj vďaka novému rámcovému programu Horizon Europe. Giraud upozornil na fakt, že sa zvyšuje dĺžka života a pribúda viac chronických chorôb, čím sa mení, alebo v budúcnosti sa bude nevyhnutne musieť meniť, zdravotný systém. Systém čelí aj zmene vzťahu medzi pacientmi a profesionálmi, keďže sa menia očakávania a rovnako je z oboch strán tlak na zavádzanie nových technológií, čo je okrem iného náročné aj z pohľadu financií a verejných nákladov. Navyše nové technológie ešte častokrát nie sú úplne odskúšané a tým pádom ešte je nie je možné v mnohých prípadoch preukázať efektívnosť týchto technológií. Preto sa v oblasti zdravia stretávame aj s otázkami dôvery pacientov voči novej technológii. EK spustila niekoľko aktivít v oblasti zdravia v tomto komisnom období, čím nadviazala na predchádzajúce akčné plány. V roku 2014 vydala EK dokument, ktorý opisuje fungujúci  zdravotný systém troma hlavnými slovami -  efektivita, dostupnosť a pružnosť. V ďalšej časti podujatia predstavila Catherine Berens z DG RTD hlavné vízie klastra zdravie v HE. Budúci program sa bude sústrediť na internacionalizáciu a inovácie. Pokiaľ chce EÚ zostať na čele, potrebuje novú agendu a tiež nové ambície v oblasti výskumu zdravia. 
HE nebude revolúcia, ale evolúcia – oblasť zdravia zostane v druhom pilieri, ako tomu bolo aj v H2020. Čo sa týka rozpočtu, tak na oblasť zdravia v II. Pilieri sa počíta s 7,7 mld. EUR. Novinky v HE – EIC, misie, možnosť zapojenia sa do prebiehajúceho projektu. Výskum v oblasti zdravia bude experimentálny, klinický, epidemiologický, environmentálny a socio-ekonomický. Klaster bude definovať 6 hlavných domén intervencie: zdravie počas celého života, environmentálne a sociálne determinanty v oblasti zdravia; zriedkavé a neprenosné choroby, infekčné ochorenia, nástroje, technológie a digitálne riešenia pre zdravie a zdravotnú starostlivosť a systémy zdravotnej starostlivosti. Ďalej bol klaster prezentovaný z pohľadu Francúzska a hlavné štatistiky krajiny v spoločenskej výzve zdravie v H2020. 

Prezentácia a popularizácia slovenského výskumu a inovácií
Podujatie k 5. výročiu založenia kancelárie SLORD v Bruseli 
Koncom minulého roka sme rozbehli organizáciu slávnostného podujatia spojeného s večernou networkingovou recepciou k 5. výročiu založenia kancelárie SLORD v Bruseli. Toto podujatie má však primárne slúžiť na prezentáciu a popularizáciu slovenskej vedy v Bruseli. Pri príprave programu podujatia sme vybrali 4 príbehy a krátke prezentácie, ktoré predstavia slovenský výskum a inovácie nie len 21. storočia, ale poskytnú tiež aj náhľad do minulosti a predstavia život a dielo prof. Aurela Stodolu – fyzika a inžiniera 20.storočia. ďalšími úspešnými príbehmi bude firma Ecocapsule, FunGlass a firma Saftra Photonics. Všetci účastníci sa budú môcť predstaviť širokému zahraničnému publiku a prezentovať svoje vedecké výsledky a inovácie, na ktorých pracujú a ktoré vyvíjajú. Okrem iného budú mať účastníci podujatia tiež aj možnosť sa stretnúť a priamo porozprávať so zástupcami Európskej komisie, parlamentu, či iných európskych inštitúcií a organizácií a nadviazať s nimi ďalšiu spoluprácu. 
V4 Konferencia – Digitálna Transformácia 
Okrem prípravy podujatia k 5. výročiu tiež pripravujeme, ako každý rok V4 konferenciu. Keďže tento rok predsedá V4 skupine Slovensko, preberáme štafetu hlavného organizátora. Témou podujatia je digitálna transformácia a štyri hlavné elementy Digitálnej Európy, ktoré sú umelá inteligencia, eGovernment, digitálne zručnosti a HPC. Konferencia poskytne priestor na prezentáciu úspešných firiem či výskumných tímov z nášho regiónu a okrem zviditeľnenia, poskytne tiež aj priestor na diskusiu jednotlivých aktérov so zástupcami Európskej komisie. Konferenciu sme začali pripravovať už v mesiaci január, keď sme pripravili abstrakt, návrh programu a otvorili diskusiu s našimi V4 partnermi o možných rečníkoch a účastníkoch. 

Prevádzkovanie informačného portálu
Počas januára som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac január pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci január som prekladala faktúry pre SLORD z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 
4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 
Výbory, konferencie, podujatia

Január 2019	
Dátum	Čas	Miesto	Účastník (SLORD)	Účastníci	Podujatie	
8.1.2019	11:30 – 13:00	SZ RU pri EÚ 	
Terézia Lesayová 	 	IGLO Open  	
15.1.2019	14:00 – 16:00	Neth-ER, Rue d´Arlon      	Terézia Lesayová 		IGLO Pracovná skupina pre Zdravie 	
17.1.2019	09:00 – 19:00	The EGG, Rue Bara 175, Brusel   	Terézia Lesayová  		The Connected Smart Cities Conference 2019	
24.1.2019	10:00 – 16:30	EK, Borschette 	Terézia Lesayová 		H2020 Strategický programový výbor 	
29.1.2019	15:00 – 16:30	LINO	Terézia Lesayová 		Journées dédiées au programme Horizon Europe – Cluster 1 – Santé 	

Stretnutia a rokovania

Január 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
16.1.2019	11:00 – 12:00	Prague House, Avenue Palmerston 16    	Terézia Lesayová	Delegácia z kancelárie starostu mestskej časti Petržalka - 
Petra Vančová – riaditeľka kancelárie starostu,
Lukáš Zozulák – Komunikačné oddelenie, 
Miroslav Behúl – poslanec mestského zastupiteľstva 

Zastúpenie mesta Prahy: 
Lucia Čadilová – riaditeľka kancelárie
Veronika Kovářiková – ekonomická diplomacia, 	Smart Cities spolupráca, Spolupráca v rámci H2020, výmena kontaktov 	Delegácia z mestskej časti Petržalka má záujem participovať v H2020 projektoch v oblasti Smart Cities. S mestom Praha sa stretli za účelom výmeny informácií, ako aj informovania o možnosti budúcej projektovej spolupráce. Okrem iného bola téma stretnutia aj nové technológie v rámci mesta Prahy, platforma pre obyvateľov uľahčujúca a prepájajúca dopravu a tiež systém parkovania v meste.   	
16.1.2019	16:00 – 17:30	SLORD  	Terézia Lesayová  	Delegácia z mestskej časti Petržalka 

Zastúpenie Frankfurtu nad Mohanom v Bruseli: 
Sebastian Schoneck – Policy Advisor, 
Andre Rydykowski – Senio Research Advisor 	Smart Cities spolupráca, budúce partnerstvo v H2020, výmena kontaktov	Podobne, ako na stretnutí so zástupcami mesta Praha, bola hlavnou témou stretnutia projektová spolupráca v rámci H2020 a možnosť partnerstva v projektoch. Na rozdiel od Prahy sa diskutovalo už aj o konkrétnom návrhu, keďže Frankfurt hľadá partnera už do svojho konzorcia.  	
18.1.2019	10:00 – 12:30	SLORD	SLORD
	CZELO, PolSCA, SZ HU pri EÚ 	V4 Raňajky 	Na prvom stretnutí v roku 2019 s V4 partnermi vo forme tradičných raňajok sme si prešli najmä prípravu V4 tréningu pre projektových manažérov, ktorý sa uskutoční v dňoch 27-29.marec 2019. Prešli sme si celý zoznam možných rečníkov, jednotlivých sekcií a prednášok. Druhým dôležitým bodom bola príprava V4 konferencie, ktorá sa bude konať pod záštitou slovenského predsedníctva vo V4 a ktorú budeme organizovať v júni 2019. Následne sme si vymenili informácie ohľadne H2020 a prípravy HE.  	
18.1.2019	13:00 – 14:30	Rue du Trône 	SLORD	SLORD, CZELO	Výmena informácií 	Výmena informácií, príprava Horizon Europe a budúca spolupráca a spoločné aktivity s CZELO v roku 2019 	
18.1.2019	15:00 – 16:00	Európska komisia, DG ENER	Terézia Lesayová  	Delegácia z meststkej časti Petržalka 

EK, DG ENER:
Jens Bartholmes – Project Officer, DG ENER 
	Výzva SMart Cities v H2020  	Témou stretnutia bola výzva H2020 v oblasti smart cities na rok 2020. Bartholmes informoval detailne o procese prípravy, ako aj o účeloch tejto poslednej výzvy v rámci H2020. Následne zodpovedal otázky delegácie. Stretnutie napomohlo jednak k zviditeľneniu Petržalky a prejaveniu záujmu v oblasti smart cities a taktiež k objasnenie technických parametrov výzvy.  	
23.1.2019	16:30 – 17:30	Zastúpenie Helsínk  v Bruseli 	Terézia Lesayová 	Jaana Kokkonen 	Spolupráca v oblasti Smart Cities 	Témou stretnutia bola spolupráca Helsínk a slovenských miest v oblasti Smart cities. Na stretnutí som predstavila niektoré slovenské mestám ktoré majú záujem o spoluprácu v oblasti Smart Cities a aboli by aj vodnými partermi pre mesto Helsinky, ktoré sa aktívne do výziev zapája a hľadá aj partnerov ako folower cities. Vymenili sme si tiež kontakty pre budúcu spoluprácu, ktoré som následne zaslala potenciálnym záujemcom o projekty v tejto oblasti. 	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Je užitočné informovať o novinkách a stave posledných negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v rámcových programoch. Dilema o tom, aký status bude mať Veľká Británia po marci 2019 by sa mala čoskoro vyriešiť podľa toho, akú dohoda uzavrie EÚ s VB. Medzičasom je však dôležité z našej strany tento vývoj sledovať a vedieť informovať slovenskú vedeckú a výskumnú komunitu o prípadných zmenách. 
Okrem vyššie spomenutého je dôležité naďalej informovať o možnostiach zapájania sa do Horizontu 2020 a všetkých jeho pridružených programov a samozrejme podrobne informovať o príprave Horizon Europe. 
Po ďalšom úspešnom V4 tréningu projektových manažérov, ktorý sa konal v decembri, plánujeme nadviazať ďalším, ktoré sa budú konať v dňoch 27. - 29.3. 2019. Budeme naďalej pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostaných krajín EÚ28. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém ako aj aktuálnych informácií k Horizon Europe. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 
Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu, a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 4.2.2019
								
Správu schválil:  prof. RNDr. Ján TURŇA, CSc., generálny riaditeľ  ......................................